મળતી વીગતો અનુસાર ભાદરણીયા ગામમાં દલીત યુવાનની શોકસભામાં રાજય ભરમાંથી દલીતો ઉમટી પડયા હતા,અને ઉગ્ર રોષ વ્યકત કર્યો હતો, અને દલીત યુવાનો તેમજ વિવિધ સંગઠનોનાં કાર્યકરોએ ગુજરાતની ભાજપ સરકાર પર ઉગ્ર પ્રહારો કરી વિજય રૂપાણીની સરકાર દલીત વિરોધી છે,અને સરકાર દ્વારા દલીતો સાથે આભડછેટ રાખવામાં આવી રહી છે,રાજયમાં ઠેર ઠેર દલીતો પર અત્યાચાર થઈ રહ્યા છે,ત્યારે સરકાર આંખ આડા કાન કરી રહી છે,અને અત્યાચાર કરનારાઓને સપોર્ટ કરી રહી છે,તેમ જણાવ્યું હતું,દલીત યુવાનોએ સુત્રોચ્ચાર કરતા મૃતક જયેશનાં માતા પિતાએ આ શોકસભા હોઈ અહીયાં સુત્રોચ્ચાર નહી કરવા વિનંતી કરતા દલીત યુવાનો ભાદરણીયા ગામનાં બસસ્ટેન્ડ પાસે એકત્ર થયા હતા,અને દલિત નેતા જીજ્ઞેસ મેવાણીએ શોકસભાને સંબોધતા જણાવ્યું હતું કે આપણે આજે શોકસભામાં મૌન રહીને આપણો અવાજ દિલ્હી અને ગાંધીનગર સુધી પહોંચાડવાનો છેે,આપણે જયારે આવા બનાવો બને છે,ત્યારે બહાર આવીયે છીએ અને પછી ઠંડા પડી જઈએ છીએ, ત્યારે આપણે આજે નિર્ણય કરીએ કે જયાં સુધી પિડીત પરિવારને ન્યાય નહી મળે ત્યાં સુધી આપણે તેની સાથે રહીશું અને સમાજનાં સારા ભણેલા યુવાનો,વકીલો આ કેસમાં પિડીત પરિવારની સાથે રહીને તેમને તમામ મદદ કરે જેથી તેઓને કોર્ટમાં વહેલા ન્યાય મળી રહે.